Abo jeszcze lepszy – od szolki ciepłej wody. To je ganc zocny zwyk! Wyduldani wody z rana pomogo rozprawić sie z toksynami w organiźmie i je dobre na rozruszani niemrawego żołōndka po nocy.
Kobitki! Achtung, achtung! Tako woda poprawio stan skóry aji idzie schudnyć jak sie omajlant pije tako woda z rana!
Oprócz wody z cytrynōm mom jeszcze inksze knify na napitki z rana, zależy na co mie humor nańdzie 🙂
Knif 1:
Rychtuja zemlyte mandle, ziorka banie, miód i cimt
. Rano stowōm, załączōm czajnik i wrawo woda wlywōm do szolki. Zbiyrōm sie do roboty i jak woda trocha przechłodnie, dowōm łeżka miodu, po łeżce zemlytych mandli i zemlytych pestek banie. Sypna trocha cimtu i belontōm. Mmmm, ale dobre 🙂
Taki napitek zocnie rozgrzywo i dodowo energie
, mo moc wartości odżywczych a ku tymu nie chce sie tak zaros jeść. Do mie nojlepszy knif coby zacznyć dziyń
bo przedy mnōm szpacyr do roboty. Potym dziepro na miejscu w korpo
jym śniodani. Aji jeszcze moga se długszy pospać bo wszysko już mom narychtowane na wieczór 🙂
Knif 2
Tu trza yno ciymne kakao, miód i
sezam. Jak kiery nie lubi tych ziorek to nie dować i tela. Wrawo woda uzaś wgichna do kubka i sie zbiyrōm. Potym jak to już je chłodniejsze, wciepuja łeżka miodu, ze dwie łeżyczki kakao i sezam
. Taki miszōng fajnie pobudzo, ku tymu kakao mo kupa minerałów i witamin. O zocnych właściwościach sezamu
aji teroz nie godōm bo tego je rychtyk moc.
Taki to som moi sposoby na poczōntek dnia. Polecōm kożdymu co chce zdrowo żyć 🙂 Jak staniesz, pierwyj co zjysz – napij sie!
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn